A Tibeti Szolidaritás Bizottság közleménye Delhiből
TSG-Kanada/2008. áprlis 4./TibetPress
A kínai kormány a Tibetben élő tibetiek békés demonstrációit terrorcselekményeknek nevezte. Ezt az állításukat a tibeti kolostorokban talált fegyverekkel próbálják igazolni. Ezek a fegyverek azonban pusztán felajánlások olyan emberek részéről, akik ezzel is az erőszak elutasítását akarják kifejezni. Amennyiben a kínai hatóságok állítása megfelelne a valóságnak, vajon miért nem használták a tibetiek ezeket a fegyvereket a kormányellenes demonstrációk során? Ahogy már említettük, ezek a fegyverek a tibetiek vallásos felajánlásai a kolostorok számára. Ha a kínai hatóságok valóban meg volnának győződve állításuk igazáról, akkor egy percig sem haboznának nemzetközi megfigyelőket és újságírókat beengedni Tibetbe.
Kína szigorú ellenőrzés alatt tartja Tibetet a Népi Felszabadító Hadsereg katonáinak százezrei révén. Ennek ellenére a tibetiek folytatják békés demonstrációikat, akár életük kockáztatása árán is. 2008. március 28-án például tibeti diákok Csinghaiban, a Csabcsai Tanárképző Főiskolán békés demonstrációba kezdtek a kínai kormány ellen. Ehhez hasonlóan Kanlho-ban is számos diák azzal fejezte ki csendes tiltakozását, hogy nem vesz részt az órákon. A tibetiek imákat énekelnek, hogy ezzel is kifejezzék tiszteletüket és szolidaritásukat azon bátor tibeti férfiak és nők felé, akik a békés demonstrációk során életüket vesztették. A jelenlegi tibeti krízis okán az ENSZ-hez és a Nemzetközi Közösséghez fordulunk a következők miatt:
Haladéktalanul küldjenek egy független tényfeltáró küldöttséget Tibetbe
Kína haladéktalanul engedje be a szabad sajtó képviselőit Tibet egész területére
A kínaiak azonnal vessenek véget az emberéletek brutális kioltásának Tibetben
Kína haladéktalanul bocsássa szabadon az összes letartóztatott és bebörtönzött tibetit
A sebesült tibetiek részesüljenek azonnali orvosi ellátásban
Ne korlátozzák a tibetieket az utazásban, és biztosítsák az emberek mindennapi szükségleteit
Tszeten Norbu
Tibeti Szolidaritás Bizottság